CELEX: 62021TN0039
Language: da
Date: 2021-01-25 00:00:00
Title: Sag T-39/21: Sag anlagt den 25. januar 2021 — PP m.fl. mod Parlamentet

29.3.2021   
            
            
               DA
            
            
               Den Europæiske Unions Tidende
            
            
               C 110/33
            
         
      Sag anlagt den 25. januar 2021 — PP m.fl. mod Parlamentet
      (Sag T-39/21)
      (2021/C 110/37)
      Processprog: fransk
      
         Parter
      
      
         Sagsøgere: PP, PQ, PR, PS og PT (ved advokat M. Casado García-Hirschfeld)
      
         Sagsøgt: Europa-Parlamentet
      
         Sagsøgernes påstande
      
      
                  —
               
               
                  Sagen fremmes til realitetsbehandling og sagsøgerne gives medhold.
               
            
                  —
               
               
                  De anfægtede afgørelser annulleres.
               
            
                  —
               
               
                  Om nødvendigt annulleres afgørelserne om afslag på de klager, som sagsøgerne har indgivet i henhold til vedtægtens artikel 90, stk. 2.
               
            
                  —
               
               
                  Europa-Parlamentet tilpligtes at betale erstatning for den ikke-økonomiske skade, der efter ret og billighed er opgjort til 1 000 EUR pr. person.
               
            
                  —
               
               
                  Parlamentet tilpligtes at betale erstatning for den økonomiske skade svarende til 25 % af sagsøgernes løn og at betale de renter og morarenter, der er påløbet i mellemtiden.
               
            
                  —
               
               
                  Parlamentet tilpligtes at betale samtlige sagsomkostninger.
               
            
         Søgsmålsgrunde og væsentligste argumenter
      
      Til støtte for søgsmålet til prøvelse af Parlamentets afgørelse af 31. marts 2020 om midlertidigt deltidsarbejde uden for tjenestestedet af familiemæssige årsager som reaktion på Covid-19 (»afgørelse om 75 % deltidsarbejde i forbindelse med Covid«) og hver individuel afgørelse i denne henseende, der berører dem, har sagsøgerne fremsat fire anbringender.
      
                  1.
               
               
                  Første anbringende om en ulovlighedsindsigelse, idet de anfægtede afgørelser blev truffet i medfør af ulovlige interne regler.
               
            
                  2.
               
               
                  Andet anbringende, der er opdelt i to led:
                  
                              —
                           
                           
                              Første led om en tilsidesættelse af artikel 4 i bilag VII til vedtægten for tjenestemænd i Den Europæiske Union (herefter »vedtægten«) og om, at der forelå et åbenbart urigtigt skøn, idet det var åbenbart, at sagsøgte havde underkendt begrebet udlændighed
                           
                        
                              —
                           
                           
                              Andet led om en tilsidesættelse af vedtægtens artikel 62 og 69 og en tilsidesættelse af legalitetsprincippet og retssikkerhedsprincippet.
                           
                        
            
                  3.
               
               
                  Tredje anbringende om en tilsidesættelse af ligebehandlingsprincippet og af princippet om forbud mod forskelsbehandling, og en underkendelse af princippet om god forvaltning og omsorgspligten.
               
            
                  4.
               
               
                  Fjerde anbringende om en tilsidesættelse af vedtægtens artikel 85 med hensyn til tilbagesøgningen af de fejlagtigt udbetalte beløb.
               
            Endelig kræver sagsøgerne erstatning for den ikke-økonomiske og økonomiske skade, som de har lidt på grund af de anfægtede afgørelser.